Polisie slaan toe op onwettige goud, platinum-laboratorium | Maroela Media
Polisie slaan toe op onwettige goud, platinum-laboratorium
Die Valke het op 'n laboratorium in Lenasia, suid van Johannesburg, toegeslaan waar goud en platinum onwettig geprosesseer is. Beamptes het tydens die klopjag beslag gelê op edelmetale ter waarde van ongeveer R5 miljoen.
Kapt. Ndivhuwo Mulamu, woordvoerder van die polisie, het in 'n verklaring gesê die polisie het Woensdagaand op die laboratorium toegeslaan.
"Die Valke het 'n wenk ontvang en toe hulle by die woonhuis in Lenasia opdaag, het hulle op die laboratorium afgekom waar goud en platinum geprosesseer word."
'n 31-jarige man is in hegtenis geneem en sal na verwagting Vrydag in die Protea-landdroshof verskyn op aanklag van die onwettige vervaardiging van edelmetale.
Mthandazo Ntlemeza, hoof van die Valke, het gesê die onwettige mynbedryf is 'n ernstige kommer. "Ons waarsku diegene wat hulle daaraan skuldig maak, dat ons vir hulle kom. Dis net 'n kwessie van tyd."
Drie sterf tydens skietery in Kimberley se strate
Maar die uitlanders steel dit al vir meer as n eeu lank – hulle mag want hulle koop regerings om met geld wat uit ons grond kom…..?
Ag Bull.!! Net buite Kimberley delf hulle op De Beers en Munisipale grond in die openbaar al vir jare. Was al 'n slag op Carte Blanché. Niemand doen iets daaraan nie. En intussen sit iemand by sy huis en kry al die geld.